
DE  PARABASL 


PARS  PRIOR. 

JTarabasis  quae  dicitur  comoediae  Graecae  antiquae  pars 
est  nobilissima  cujusque  ex  notitia  multa  ad  intellegen- 
dum  recte  ipsum  illud  poeseos  genus  hauriantur.  Quod 
cum  viderent  V.  D.,  quicunque  huic  generi  operam  de- 
derunt,  ii  hanc  quoque  partem  non  neglexerunt,  nec 
desunt,  qui  parabasin  studiis  singulis  elegerint.  Sed 
cura  Kolsteri T) ,  Koesteri 2),  Kockii 3),  quorum  aetate 
primus  bene  ac  feliciter  in  hac  re  fecit,  multa  tamen 
reliquit  dubia  et  obscura.  Quare  metus  non  est,  qui 
Carolum  Kockium  agitat,  ne  cognita  cognoscere  studeat: 
imo  post  C.  Kockium  multa  terra  incognita  restat. 
Allicit  nos ;  quare   eo   confestim  iter  est  ineundum. 

Nota  et  certa  non  repeto,  nisi  novas  quaestiones 
juvant.  Nomina  parabaseos  ejusque  partium  lexicographi 
Graeci  et  scholiastae  Aristophanis  satis  plane  et  accu- 
rate   tradunt 4)    ita ,   ut  a  recentioribus   fere  omnia  recte 


1)  Kolster,    de   parabasi    veteris   comoediae   Atticae   parte   aati- 
quissima,  Altonae  1829. 

2)  Koester,  de  Graecae  comoediae  p°arabasi  progr.  Sund.  1835. 

3)  C.   Kock,    de  parabasi  antiquae  comoediae  interludio.     progr. 
Tangl.   1856. 

4)  cf.  G.  Hermanni  elem.  doct.  metr.  pag.  720,  ubi  loci  gravissimi 
collecti  sunt. 

intellegantur.  Rectum  habet  schol.  ad  Achar.  604  et  alia. 
Schol.  ad  Nub.  510  nonnihil  confundit.  Legimus  enim, 
postquam  recta  et  bona  partium  enumeratio  finita  jam 
est:  Tives  os  Tupo^xifrsaat  xal  ioStjV  xal  dvxu>07]v.  Nec  si 
poetae  ipsi  nec  si  interpretatores  (Alexandrini  v.  g.)  in- 
telleguntur,  bonum  habent  sensum  haec  verba  nec  veri- 
tatis  ullam  speciem.  (Tamen  fallere  potuerunt  Koesterum 
qui  ioStjv  et  axpocpvjv  diversas  putavit  (p.  11).  Mittendus 
hic  locus  est,  qui  errorem  clamat,  nos  dubios  reddere 
non  potest.  'Qiotj  et  axpocpv]  diversa  nomina  sunt  ejusdem 
rei,  quorum  alterum  melicam  esse  hanc  parabaseos  par- 
tem,  alterum  xaxa  a^saiv  eam  compositam  esse  significat. 
Quod  utrumque  scholiastae  diligenter  notare  solent  eam- 
que  ob  rem  nomina  tpSrj  xal  axpocpyj,  avxtooT]  xal  dvxiaxpocp-}] 
plerumque  conjungunt.  Nomina  epirrhematis  et  syzygiae 
epirrhematicae ,  commatii  et  anapaesti,  qui  etiam  para- 
basis  proprie  dicitur,  nihil  dubii  habent.  Pnigos,  quae 
pars  nominatur,  aliud  habet  nomen  „xo  jxaxpov".  At 
scholiastes  ad  Arist.  Aves,  v.  723,  quo  versu  pnigos 
incipit,  id  dicit  sxftsatv  xou  jj.axpou,  unde  suspexeris  hunc 
scholiasten  anapaestum  appellare  xo  jj.axpov.  Quod  si 
fecit,  erravit  turbatus  inde,  quod  pnigos  non  ita  longum 
anapaestoque  certe  brevius  esse  vidit.  Cum  scholiorum 
permultorum  consensu  pnigos  x6  ;j.axp6v  nominetur,  dubii 
fieri  non  possumus;  praesertim  si  macrum  (a.Boeckhio 
moniti)  quasi  pro  uno  versu  longo  accipimus.  Tum  ne 
„x6  Trpqo?"  quidem  nomen  mirum  videtur,  cum  versus 
perlongus,  etiamsi  non  aTtvsuaxl  pronunciatur ,  ( mitto 
quaerere,  num  ad  Aristophanis  comoediarum  has  par- 
tes  aptum  fuerit  uno  spiritu  recitare:  quod  Kolsterus 
affirmat,  Kockius  negat)  certe  speciem  quandam  trepidi 
et  exhalantis  cursus  praebeat. 

Ipsam    jam    naturam    poematis   nominibus   his   tam 


variis  descripti  ut  totam  cognoscamus,  ratio  semper 
habenda  videtur  cunctae  comoediae,  tum  autem  quae- 
rendum  est  primum,  quomodo  orta  sit  parabasis  atque 
exculta,  deinde  quibus  legibus  sit  ficta  atque  coercita. 

De  parabaseos  fatis  nihil  cum  continue  traditum 
acceperimus ,  niti  cogimur  in  notis  parcis  ac  saepe 
parum  planis  grammaticorum,  lexicographorum,  scholia- 
starum,  et  quae  pluris  aestimanda  sunt,  in  fragmentis 
poetarum  ipsorum,  quae  Aug.  Meineckii  opera  (Comici 
Graeci  vol.  II  et  Aristophanis  editio)  accurate  collecta 
et  edita  habemus.  In  comoediarum  reliquiis  ne  tempora 
confundamus  cavendum  est.  Aristophanis  comoediae  eae, 
quas  totas  habemus,  duces  nobis  sunt.  Recentiorum 
enim  comoediarum  parabases  lege  minus  accurata  ordi- 
natas  videmus,  cum  e  prioribus  lex  certa  et  severa  effici 
possit.  Quodcum  parabasin  paullatim  abolitam  esse, 
simul  etiam  totam  comoediae  speciem,  quae  antiqua 
nominari  solet,  periisse  constet,  facile  cognoscas  formam 
illam  concinnam  legemque  severam  parabasi  fiorenti  ad- 
dicendam  esse.  Liceat  Aristophanis  comoedias  priores 
aliorumque  poetarum  aequales  aut  paullo  vetustiores  a 
recentioribus  secernere,  (quae  licentia  nobis,  ubicunque 
ea  usi  aliquid  demonstrabimus,  defendenda  erit).  Recen- 
tiores  cum  aequalibus  imaginem  ruinae,  priores  imaginem 
floris,  id  est  veram  parabaseos  imaginem  nobis  praebe- 
bunt.  De  nascente  parabasi  cum  nec  traditum  quidquam 
acceperimus  nec  exemplum  ejus  ullum  habeamus ,  sola 
legitima  forma  veri  quid  nos  docere  potest;  quam  nisi 
omnibus  recentioris  negligentiae  maculis  vacuam  et  in- 
tegram  cognoscemus,  certum  incidemus  in  errorem. 

His  praemonitis  venimus  ad  propositum.  Oritur 
quaestio  gravissima  haec,  num  parabasis  (non  dico 
nomen   sed  rem)   antiquitus   sit   cum  comoedia   nata  et 


paullatim  aucta,  an  habenda  sit  pro  invento  poetarum, 
quod  generi  comico  jam  florenti  sit  adlatum.  Non  du- 
bito  illam  sententiam  profiteri,  quae  parabasin  antiquis- 
simam  comoediae  partem  esse  vult;  idque  jam  studeo 
argumentis  probare. 

Parabasis  e  contrario  stat  cunctae  comoediae  reli- 
quae.  In  qua  cum  variae  personae  inter  se  sermones 
faciant,  in  parabasi  chori  fit  oratio  ad  spectatores;  cum 
illa  fabulam  quandam  (in  provectiore  quidem  aetate) 
habeat,  aut  certe  actionem,  parabasis  extra  fabulae  actio- 
nisque  nexum  stat;  cum  reliquae  partes,  quoniam  co- 
moedia  omnino  drama  sit  necesse  est,  dramaticae  revera 
sint,  parabaticae  contra  multo  magis  lyrico  quam  dra- 
matico  generi  sunt  adnumerandae.  Conjunctio  inter 
diversas  partes  solum  est  poetae  consilium,  copula  autem 
chorus,  qui  tum  parabasin  recitet,  tum  actionis  fabulae- 
que  fiat  particeps. 

Traditum  nobis  satis  est  a  veteribus,  ex  quo  in- 
tellegamus  dramaticam  partem  dramaticamque  ideam 
in  comoedia  Attica  paullatim  adolevisse.  Cratinus 
genus  comoediae  antiquae  perfectum  reddidit.  Cujus 
aequalis  Crates  primus  teste  Aristotele  (poet.  VI)  ara 
ict[i,(3eias  losas  dcpsjxsvoc:  Xoyou?  xal  jjlo&ou?  irai/jasv.  A6- 
yope  xal  [xufrou?  recte  intellexit x)  Hermannus  ejus- 
modi  argumenta,  quae  implicationem  aliquam  atque  so- 
lutionem  haberent,  hoc  est  fabulas  vere  hoc  nomine 
dignas.    Fabulas  igitur  melius  compositas  Crates  primus 


1)  Quod  Meineckius  Com.  Gr.  I  p.  59  objicit  jam  Cratinum  talcs 
fabulas  fecisse  nihil  valet.  Multum  enim  Mein.  dedit  operam  ad 
demonstrandum  id :  Cratetem  Cratino  aetate  esse  minorem.  Argu- 
menta  quae  affert  parum  valent:  Cur  non  satis  habemus  aequales  eos 
dicere?  Quid  vetat  putare  utrumque  ab  altero  didicisse?  a  Cratete 
bonam  comoediae  fabulam,  a  Cratino  bonam  formam  esse  inventam? 


coinoediae  dedisse  videtur.  Tamen  omnis  antiqua  Athe- 
niensium  comoedia  concinna  et  unica  fabulae  composi- 
tione  non  ita  excellit,  qua  certe  virtute  recentior  comoe- 
dia  se  ornavit.  Poetis  autem  Cratete  majoribus  certam 
fabulam  plane  abjudicare  cogimur.  Quorum  comoediae 
series  modo  fuisse  videntur  scenarum  variarum.  Non 
tamen  hae  actione  dramatica  caruerunt.  Nam  Magnetis 
jam  comoediae,  quamquam  ob  formam  priscam  ad  theatri 
culti  usum  non  aptae  erant  nec  placebant  populo ,  qui 
curiosior  factus  esset,  (vide  parab.  primam  Equitum) 
non  inepta  tamen  argumenta  habuisse  videntur.  Hoc 
inde  suspexeris,  quod  recentiorum  poetarum  StasxeuaT?1) 
recolebantur  et  ita  servabantur.  Sed  etiam  haec  argu- 
menta  et  omnis  actio  paullatim  in  comoediam  illata  sunt. 
Adsentior  Meineckio2),  qui  Eustathium  ad  Odyss.  1855,21 
laudat:  MuXXos,  oirep  ecm  xuptov  urcoxpiTou  iraXatou,  o?  jxtX- 
tcutoT?  cpaat  irposaMieiots  e^pVjaato  et  addit:  „documento 
est,  jam  tum  scenicas  comoedias  inventas  esse.  Videtur 
Attica  comoedia  eas  ex  Megarica  Siculorum  sumsisse." 
Nam  ad  Siculam  comoediam  pertinere  censeo,  quod 
Athenaeus  XIV  p.  659  praecipit.  Personae  enim  Mae- 
sonis  (tou  fxayetpou,  tou  Oepairovxo?)  firmae  sunt  et  certi 
typi  (ut  ita  dicam),  quales  comoedia  Italica,  Graeca  et 
Romana,  etiam  postea  praebuit.  Has  quidem  comoedia 
Attica  repudiavit,  attamen  actionem  dramaticam  a  Dorica 
usurpavit  (ut  nomen  xtou,(p8tas  fortasse  ipsum  cf.  Arist. 
HI,  5  poet.).  Quid  tandem  habuisse  videtur  ab  incuna- 
bulis  proprium?  Chorum  puto,  quem  contra  nulla  reli- 
quarum  gentium  comoedia  habuit.  Hunc  actorem  fuisse 
comoediae  Atticae  antiquissimum  (quam  Tpa-ftpSiav  recte 


1)  cf.  Photius  pag.  233,  20:  AuStdCwv  '  AuSol  MaYVTjTO?  xou  xtopuxoii 
oteoxeuaa&Tjaav,  et  Suidas  s.  v.  AuSof. 

2)  cf.  Com.  Graec.  I,  pag.  27. 


dixeris  nomine  certe  Attico)  si  non  clare  traditur,  con- 
stat  tamen  ex  origine  comoediae  a  phallicis  capta  et  ex 
origine  tragoediae,  quae  quamvis  diversa  a  comoedia 
semper  fuerit,  hoc  tamen  cum  ea  simile  habet,  eundem 
a  choro  aliquo  ortum.  Quocum  bene  congruunt  inscri- 
ptiones  comoediarum  vetustarum  nobis  traditae,  quae 
omnes  a  choro  sumtae  sunt.  Stare  videtur  quodammodo 
chorus  Atticus  e  contrario  dramaticae  partis,  ab  externis 
acceptae.  Ex  parte  autem  chori  stat  parabasis.  Actio 
enim  parabaseos  chori  munus  gravissimum  fuit  et  si 
mittimus,  quod  dramatica  idea  subcrescens  eum  agere 
jussit,  cum  canticis  nonnullis  atque  etiam  his  parabasi 
simillimis  fere  solum  et  omne.  Cum  autem  chorus 
comoediae  actor  sit  antiquissimus ,  antiquissima  fuisse 
videntur  etiam  chori  carmina  et  sermones  parabatici. 
Porro :  parabasin  antea  lyricam  diximus,  quam  accuratius 
iambicam  dicemus.  Unde  sequitur,  si  quidem  Aristotelis 
verbis  'faz  iMaq  iafi[3sia;  comoediam  antiquam  ad  drama- 
ticam  progressam  esse  aliisque  ejusdem  praeceptis,  qui 
saepius  poesin  iambographorum  quasi  parentem  comoediae 
laudet,  et  aliorum  de  comoedia  Nisaeorum  Megarica  (cf. 
Meineck.  Gr.  com.  18  —  24.)  monitis  fides  habenda  est, 
parabasin  ad  antiquissimam  comoediam  pertinere.  An 
secus  censebis  ?  Cum  pars  comoediae  dramatica  quasi 
e  nuce  creverit,  num  parabasin  quoque  e  parvulo  semine 
ortam  esse  credideris?  Quantula  jam  erat  prima  co- 
moedia?  Quod  ne  videatur  leve  atque  ineptum,  expona- 
mus  accuratius.  Natura  parabaseos  dramaticae  ideae 
opposita  est;  interrumpit  haec  et  excedit  fabulam.  Quo- 
modo  fieri  potuit,  ut  poetae,  qui  jam  fabulam  bonam 
pluris  aestimare  coepissent,  qui  jam  ex  lyrica  idea  co- 
moediam  paullatim  expedivissent,  qui  magis  magisque  dra- 
maticam   ideam  dramaticamque  comoediae  partem  auge- 


rent,  simul  e  contrario  niterentur  et  parabasin  novum 
lyrici  generis  monumentum  dramatico  quasi  antidotum 
fingerent?  Num,  ut  forte  unus  aliquis  id  conari  potuerit, 
omnes  unusquisque  ejusdem  aetatis  poetae  contraria  et 
quodammodo  pugnantia  secuti  sunt?  Hanc  vanam  opi- 
nionem  magis  insuper  improbat  forma  parabaseos  anti- 
ficiosissima  et  cum  licentia  quadam  exstructa.  Priores 
Aristophanis  comoediae  satis  puras  hujus  formae  imagi- 
nes  nobis  praebent.  Diversa  consilia  inter  parabaseos 
partes  licenter  distributa,  formae  licenter  variatae,  quam- 
vis  magna  arte  sint  ordinata  et  composita,  aut  ex  in- 
genio  plane  miro  profecta  sunt,  aut  una  unove  ex  con- 
silio  inventa  esse  non  possunt.  Mirum  tale  ingenium 
ut  semel  exstiterit,  num  alios  ihventum  ejus  probasse 
et  in  suum  vertisse  credibile  est?  Adde  quod  nunquam 
exstiterunt  poetae  Atticis  tenaciores  antiqui  et  majorum 
laude  jam  probati,  aut  qui  novi  quid  instituere  magis 
cauti  et  timidi  fuerint.  Hanc  timiditatem  demonstrat 
audacia  simulata.  Nam  mutationem  ullam  vel  minimam 
silentio  praeterire  non  audent,  sed  commendant  blandi- 
tiisque  quodammodo  insinuare  student  pOpulo  et  glorian- 
tur  in  ea  et  superbiunt  quasi  magni  quid  conati.  Ita 
Pherecrates  Corianno  fragmento  V  metrum  paullo  mu- 
tatum  iSsupTrjjxa  xaivov  appellat  atque  Aristophanes  in 
Vesparum  exodo,  quod  chorum  saltantem  primus  edu- 
cat,  audacem  se  laudat.  Ruina  quoque  parabaseos  idem 
docet  paullatim  et  tardius  facta,  cum  poetae  florenti  co- 
moediae  aequales  a  consueta  musa  tantum  coacti  desiste- 
rent  atque  etiam  materiam  dignam  huicque  parti  pro- 
priam  manibus  suis  subreptam  diversis  modis  supplere 
studerent  (cf.  Eupolidis  Capras,  Aristophanis  Aves  et 
Thesmophoriazusas).  Hoc  fecerunt,  cum  populi  major 
pars   novo   reipublicae  et  vitae  statu  studiisque  philoso- 

phorum  et  demagogorum  novis  jam  mutata  comoediae- 
que  poetis  prisce  moratis  adversaria  exstiterit. .  Quid, 
cum  tota  civitas  illos  mores  coleret,  quorum  Aristopha- 
nes  aliique  sunt  ultimi  et  superstites  cultores?  Ne  potuit 
quidem  in  illa  aetate  variandi  cupido  inquieta  ullo  modo 
stare;  nec  potuit  populo  veteris  moris  amantissimo  pa- 
rabasis,  si  quando  novum  inventum  fuisset,  ullo  modo 
comprobari  atque  imputari.  Ex  ruina  autem  et  peritu 
parabaseos  nascitur  nobis  etiam  aliud  argumentum:  quod 
parabasis,  quae  aetate  comoediae  antiquae  periit  ejusque 
ipsius  quasi  finem  effecit  sua  ruina,  non  eadem  in  aetate 
orta  comoediaeque  illata  esse  potest.  Spero  hoc  mihi 
concedere  posse  ingenii  humani  ejusque  inventorum  pe- 
ritos.  Nam  si,  quod  alicui  cultus  humani  generi  novum 
adlatum  est  atquc  ita  novam  formam  condidit  novaeque 
aetatis  florem  genuit,  id  postea  abjiceretur  atque  ita  ex- 
stingueret  eandem  aetatem  et  formam,  restaret  post  finem 
aetatis,  quod  ante  initium  constabat  nec  ullus  verus  pro- 
gressus  esset  factus.  Imo:  haec  sunt  fata  instituti  cu- 
jusque  ingenii  humani,  ut  cum  novi  quid  jam  stanti  spe- 
ciei  adferatur,  aliquamdiu  ex  mixtis  flos  pulcher  et  cla- 
rus  eluceat,  tum  autem  e  vetere  pars  quaedam  novo 
adversaria  et  cum  eo  pugnans  excrescat,  quae  paullatim 
eruitur  et  aboletur.  Novum  contra  magis  magisque  ex- 
cultum  totam  jam  speciem  illustrare  atque  explere  stu- 
det.  Ita  cum  ratione  pugnat  haec  suspicio,  parabasin, 
quae  simul  cum  flore  comoediae  antiquae  periit,  cum  eo 
flore  ortam  ejusque  genetricem  esse,  prisca  autem  et 
nascente  in  comoedia  nullam  fuisse.  Contra  maxime 
probanda  est  opinio  haec :  cum  parabatica  pars  primitias 
comoediae  paene  sola  tenuerit,  subcrescentem  partem 
dramaticam  aliquamdiu  cum  parabasi  conjunctam  florem 
antiquae   comoediae  eflecisse,  paullatim  hanc  cum  inte- 

ritu  ejus  speciei  poeticae  ut  adversariam  expulisse,  de- 
nique  ipsam  magis  cultam  et  auctam  occupasse  omnem 
comoediam  mediam. 

Quodsi  parabasin  uno  ex  consilio  inventam  comoe- 
diaeque  jam  stanti  illatam  non  esse  constat;  quem  alium 
originem  veresimilius  ei  vindicare  licet?  Quod  alii  de 
ea  re  censuerint  atque  protulerint,  diligenter  quaeren- 
dum  nobis  est,  nec  tamen  hoc  loco  exponendum.  Neque 
enim  nostram  opinionem  multum  juvat  neque  ei  obstat. 
Falso  judicasse  videntur,  qui  non  intellexerint :  para- 
basin  non  esse  carmen  totum  atque  unicum. 

Partes  autem  distinguendae  sunt  tres:  anapaestus, 
cui  adhaeret  macrum,  cantica,  partes  epirrhematicae. 
(Commatium  pro  exordio  stat:  atque  ex  reliquis  pendet.) 
Videmus  has  partes  non  semper  junctas  adhiberi  sed 
nonnullas  separatim  poni  potuisse.  Unde  sequitur  com- 
mentum  gravissimum  hoc: 

aut  hae  partes  inter  re  diversae  plane  non  sunt, 
sed  junctae  idem  volunt  quod  singulae  et  singulae  alia- 
rum  atque  junctarum  locum  explere  possunt,  aut  si  quid 
differunt,  singulae  sui  juris  sint  necesse  est,  neque  pos- 
sunt  ullo  modo  pro  carminis  totius  membris   haberi. 

Jam  vero  nemo  non  videt,  has  partes  diversas  esse 
forma  metrica,  quae  cuique  alia  certissime  constituta  est. 
Quare  profiteor  carmen  totum  non  esse  agnoscendum. 
Id  jam  solum  objicere  mihi  potuerit  quispiam  licenter 
metra  esse  variata,  cum  partes  ipsae  praeterea  eandem 
habeant  indolem.  Quod  num  credibile  sit,  videant  qui 
poetas  Graecos  bene  noverint.  Equidem  censeo  horum 
ingenium  atque  artem  clarissime  lucere  in  consiliis  for- 
misque  apte  consociandis.  Quodsi  membra  carminis  unius 
non  habemus,»  non  spes  est,  sed  opinio  praejudicata  ori- 
ginem  partium  illarum  fore  eandem.    Quare  id  praecipue 

cavendum  jam  est  ne  partes  confundamus.  Ex  singulis 
recte  constitutis  atque  viis  secretis  singularum  radices 
investigandae  nobis  jam  erunt. 

Melicas  partes  ut  primum  spectemus,  statim  cogno- 
scimus  saepe  eas  continere  hymnos,  qui  a  reliquarum 
partium  parabaticarum  argumentis  alieni  sunt.  Unde 
apparet  etiam  tum,  si  quando  argumentum  reliquis  par- 
tibus  similius  praebent,  hoc  ex  arbitrio  poetae  ita  esse 
institutum.  Necessarii  tamen  consilia  canticorum  cum 
reliqua  parabasi  nihil  habent.  Contra  si  melicas  para- 
baseos  partes  cum  reliquis  comoediae  comparamus,  nul- 
lum  plane  discrimen  inter  eas  intercedere  videmus.  Non 
modo  carmina  hymnica  sed  etiam  talia  extra  parabaseos 
nexum  inveniuntur  cantica,  quae  certam  similitudinem 
habeant  cum  parabasi  non  melica.  Cantica  igitur  para- 
baseos  non  tam  cum  reliquis  partibus  parabatieis  quam 
cum  reliquis  comoediae  melicis  conjungenda  sunt.  Unde 
verisimile  est  omnium  canticorum  etiam  originem  eandem 
esse.  Quales  autem  radices  chori  canticorum  omnino 
sint,  et  quibus  ex  initiis  chorus  comicus  ipse  adoleverit, 
et  quae  origo  totius  comoediae  antiquae  Atticae  sit,  una 
atque  eadem  quaestio  est.  Paucissima,  quae  de  ea  re 
traduntur,  multi  explicare  conati  sunt.  Ingeniose  Guil. 
Schneiderus1)  in  libello  de  comoediae  origine  disputavit 
et  tamen  interdum  falsa,  saepe  incerta  constituit.  Si  viri 
docti  hujus  quaestionis  se  impares  dicant  hoc  non  im- 
probaverim;  improbo  tamen  quosdam  (ut  C.  Kockium) 
quaestionem  plane  misisse,  quae  solvi  non  posset,  cum 
Aristoteles  ipse  de  ea  re  se  nescium  confessus  esset. 
Quod  nusquam  me  apud  Aristotelem  invenisse  gaudeo. 
Dicit  enim  philosophus2)  non  ai  |j,STa(3aaeic  xr^  xwfupSia? 

1)  G.  Schneiderus,  de  origine  comoediae.  diss.    Vratisl.   1819. 

2)  cf.  Arist.  poet.  V.  3. 

Xavfravooatv,  sed  at  xrjc  xpaYojStac  }j.sTapa'asic  oo  XsXrjOaat, 
■fj  os  xojjLtoSia  ota  xou  jjlyj  aTcoooaXea&at  s£  ypyjfi  eXa&ev: 
hoc  non  est:  ab  initio  usque  ad  hoc  (Aristotelis)  tempus 
eXafrsv,  sed:  dum  non  airouSaia  erat.  Aequalibus  igitur 
ejus  aetatis  (tou  jj-yj  aTrouS.)  incognita  et  contempla  erat, 
quare  Aristoteles  nihil  de  ejus  incunabulis  traditum  ac- 
cepit  neque  ita  cegnovit  nomina  eorum,  qui  Trpoaunra, 
TcpoXoyooc,  ttXt^tj  uiroxpttojv  ei  dedissent.  Nihil  autem  de 
comoediae  mutationibus  conjiciendo  evinci  posse,  hoc 
Aristoteles  non  dicit  neque  ita  nostros  homines  quid  in 
hoc  genere  conari  vetat.  Equidem  nihil  audeo  nisi  non- 
nulla  componere,  quae  nostrae  quaestioni  lucem  afferre 
videantur. 

Ortam  esse  comoediam  a  phallicis  ex  Aristotelis 
poet.  IV.  12  constat.  De  phallicis  Kolsterus  longius 
exponit  neque  tamen  omnino  ad  bonum  usum  quaestio- 
nis,  quae  ejus  et  nostra  est.  Athenaeus1)  ubi  de  phallo- 
phoris  et  ithyphallis  agitur  poesin  phallicam  describit, 
qualis  recentiore  aetate  (Demetrii  Phalerei)  fuerit  neque 
haec  ita  multum  valent  si  agitur  de  festis  prisci  temporis 
rusticis,  quales  erant  ~a  xax  aypobc  Atovoata  ab  Aristo- 
phane  in  Acharnensibus  (v.  263)  descripta.  Animadver- 
tenda  mihi  videntur  haec:  primum,  cum  tragoedia  ex 
dithyrambo  profecta  sit  jam  omni  arte  (ab  Arione  et 
Laso2)  exculta,  orta  est  comoedia  ex  canticis  phallicis 
sine  arte  fictis  subito  a  quolibet  inventis,  cumque  illa 
ab  incunabulis  in  magno  honore  et  pro  vero  poeseos 
genere  habita  sit,  haec  diutius,  cui  simile  quid  omnes 
fere  Graeciae  gentes3)  habebant,  rudis  et  inculta  rusti- 


1)  cf.  Athenaeus  pag.  622  C. 

2)  cf.  Schol.  Pind.  01.  XIII,  25.    Schol.  Arist.  Av.  1403. 

3)  cf.  Athenaeus  pag.  621  D.  appellat  StxYjXtx-cas  apud  Lacedae* 
monios,  ^aXXocpopcj;  apud  Sicyonios,  ccJroxaPoocXous  apud  alios,  cpAucowc^ 
apud  Italos,  i^EXovToc?  apud  Thebanos, 

corum  in  manibus  mansit.  Deinde  cum  dithyrambi  et 
tragoedia  chorus  semper  fuerit  et  publicus  atque  ita  certo 
numero  certoque  ordine  instructus,  et  stabilis  (in  dithy- 
rambo  dictus  cyclius)  in  certo  et  comparato  loco  quasi 
in  scenam  missus,  comicus  chorus  fuit  diu  IvkXovcvjs,1) 
id  est  privatus,  non  tam  certo  constitutus,  ortus  ex  turba 
phallica,  quae  nunquam  chorus  appellatur,  sed  ut  pompa 
describitur,2)  ipse  agmen  mobile  et  cursitans.  Tum,  cum 
dithyrambus  factus  sit  in  honorem  deorum  et  inter  res 
sacras  habitus,  tragicus  autem  chorus  inde  sanctam  illam 
atque  divinam  speciem  induerit,  videntur  phallica  semper 
hilare  quid  habuisse  neque  minus  ad  jocum  vulgi  quam 
ad  deorum  cultum  comparata  esse;  quod  multo  magis 
ad  comoediam3)  cadit.  Denique  ideam  iambicam,  quam 
saepe  jam  attigimus,  ab  initio  jam  comoediae  insitam 
esse  non  modo  Aristoteles  testis  est,  sed  ea  jam  ex  phal- 
licis,  quamvis  male  docti  simus,  ex  Dicaeopolidis4)  pre- 
cibus  ludicris  (quarum  protervitatem  poeta  fortasse  auxit, 
non  est  mentitus)  et  ex  phallophororum  jocis,6)  de  qui- 
bus  Athenaeus  tradit,  potest  effici. 

Quae  hic  de  choro  comico  constituimus,  pauca  sunt, 
sed  ut  mihi  videtur,  certa.  Spectanda  erant  initia  chori 
comici  atque  diligenter  secernenda  a  tragoedia,  quoniam 
ex  his  recte  intellectis  tantum  parabasis  et  reliqua  co- 
moedia  quomodo  adoleverit,  cognosci  possit.  Habemus 
quod  illustret  consilium  canticorum  cum  choro  ipso 
cognatorum.  Cantica  chorica  excultae  comoediae  sive 
hymnica  sive  scoptica  fluere  facile  potuerunt  ex  eis  carmini- 


1)  cf.  Aristoteles.  poet.  V  3. 

2)  cf.  Athenaeus  pag.  622  D. 

3)  cf.  Anonymus  XXXII  fj.o'vo;  9jv  yeXu);  to  xaTa<JXE'JaS|jiivov. 

4)  cf.  Ar.  Ach,  265. 

5)  cf.  Athenaeus  pag.  622  D. 

bus,  quae  chorus  comicus  vetustus  nobis  descriptus  ceci- 
nerit.  Id  solum,  quod  idea  dramatica  recentioribus  can- 
ticis  attulit,  in  istis  radicibus  non  statim  agnoscimus. 
Parabaseos  autem  cantica  cum  imprimis  nihil  cum 
actione  fabulae  commune  habere  soleant,  primitiis  illis 
comicae  artis  proxima  esse  videntur.  Formam  horum 
canticorum  ab  initio  antistrophicam  fuisse,  ut  semper  in 
culta  comoedia  et  plerumque  in  tragoedia  (quae  tamen 
saepe  sTttoSou?  adjungit)  veri  simillimum  est.  Quod  cur 
ita  institutum  sit,  nescio;  nec  adsentiri  audeo  G.  Her- 
manno,  (Jen.  Literaturzeitung  VIII,  122)  qui  a  choris 
dimidiatis  hunc  usum  ducere  studeat. 

Quae  comoediae  particulae  praeterea  nihil  ad  actio- 
nem  fabulae  faciunt,  inter  has  cum  vetusto  choro,  atque 
cum  vetustis  canticis  facillime  se  jungunt  partes  epirrhe- 
maticae.  Nomen  £tuu^ p7jjj.a  significat,  quod  addicitur  vel 
insuper  dicitur.  Antiquissimum  id  esse  neque  re  ipsa 
multo  recentius  puto,  quoniam  a  natura  rei  sumtum  vi- 
detur.  Quare  ex  nomine  recte  de»re  ipsa  conjecturam 
facere  licet.  Ostendit  igitur  id  partem  sic  dictam  parti 
alicui  antecedenti  superadditam  esse.  Sequuntur  autem 
partes  epirrhematicae  melicis,  quibus  ab  origine  adhae- 
sisse  videantur.  Saepissime  enim  hae  partes  junctae  et 
solae  inveniuntur,  saepe  idem  habent  argumentum.  Se- 
mel1)  verba  quoque  in  iis  continuari  videmus.  Eandem 
hanc  consortionem  indicat  <;uC,o"{iol^  quoque  iTcipp^axix^ 
nomen  ambabus  partibus  commune.  Evidentius  autem 
idem  demonstrat  forma  metrica.  Etsi  enim  recitabantur 
partes  epirrhematicae  et  xaxa  cxfyov  componebantur,  an- 
titrophicam  tamen  formam  carminibus  recitandes  insoli- 
tam  numero  stichorum  aequato  usurpabant.    Quae  forma 


I)  cf.  Pac.  v.  1159—1190. 

nisi  ab  antecedentibus  ducta  melicis  partibus  (stropha 
et  antistropha)  explicari  non  potest.  Quodcum  epirrhema 
canticis  propinquum  prae  omnibus  reliquis  comoediae 
partibus  intellegamus,  ad  aetatem  quoque  eorum  proxime 
hoc  accedere  existimo.  Etiam  versus  epirrhemati  pro- 
prius  atque  genuinus,  tetrameter  trochaicus1)  et  ut  ver- 
sus  ab  iambographis  acceptus  et  ut  hyporchematicus, 
mobili  priscae  comoediae  aptissimus  est.  Neque  minus 
bene  consilium  hujus  partis  cum  illis  comoediae  radici- 
bus,  quas  supra  notavimus,  congruit.  (^xwjxfxaxa  sunt 
epirrhemata,  ideam  iambicam  ubique  profitentur )  Plus 
tamen  de  hujus  partis  origine  nos  docet  dictio,  quod 
sermones  cavillantes  fiant  ad  spectatores  et  contra  sin- 
gulos  e  spectatoribus.  Hoc  fortasse  ducit  in  usum  nostrum 
notulas  grammaticorum,  quod  in  his  tenebris,  ubi  prae- 
ceptis  eorum,  qui  de  originibus  comoediae  aliquid  scire 
potuerint,  plane  simus  delicti,  maxime  nos  arridet.  Non 
frustra  agere  mihi  videtur  K.  Kolsterus,  quamvis  nimia 
et  incerta  inde  eliciat,  cum  ex  usu  quodam  phallicorum 
originem  epirrhematis  enucleare  studeat.  Athenaeus  enim 
pag.  622  D.  habet:  sTxa  TcposTps^ovxss  (o?  cpaXXocpopoi) 
excufraCov  ou?  oJv  irposXotvTO  xtX.  Quae  praeterea  de  phallicis 
narrantur,  quaestionem  hanc  juvare  Kolsterus  mihi  non 
persuasit.  Id  tamen,  cum  spectatoribus  egisse  phallo- 
phoros  eosque  perstrinxisse,  ad  phallica  etiam  temporum 
vetustissimorum,  tum  ad  chorum  priscae  comoediae  optime 
referri  potest.  Minime  impedit  hoc  natura  turbulenta 
agminis  phallici  et  chori  comici,  cum  contra  chorus 
sanctus  cyclius  et  tragicus  profanos  recedere  jubeat  et 
modesto  silentio  auscultare.  Ad  eandem  rem  pertinent, 
quae  narrat  Anonymus  irspl  xtojjLtpSias:  necessarios  et  vici- 


2)  Aristoteles  rhet.  3,  8  poet.  IV. 
J)  XXXI  ....    To  TtaXatov  ol  h  tat;  xtu(a.atc  d§ixo6(jievot  utto  twv 

nos  doixoutiivou  tivoc  se  congregasse  et  jurgiis  persecutos 
esse  t6v  doixouvTa.  Qui  mos  per  se  non  mirus,  certe  ta- 
men  clamat  vitam  rusticam  et  tempus  vetustura :  prae- 
sertim  si  fides  habenda  sit  verbis  „lxsXsu<3av  TroXtrai  touc 
dSixouixsvouc  Iirl  jj.eo"/]c  dyopdc  touc  dSixVjaavTac  xu)]xu)8stv." 
Quod  tamen  non  ita  intellegendum  puto,  ut  culta  quae- 
dam  comoedia  jam  tum  in  urbem  recepta  sit  (quod  vult 
Guil.  Schneiderus);  sed  nonnulli  vici  laudasse  videntur 
(v.  c.  Icarii)  hunc  morem  eique  in  publico  locum  dedisse. 
Cum  mos  ille  ita  probaretur,  cum  non  jam  nocte  sed 
interdiu  et  cum  quodam  apparatu  constituerentur  agmina, 
cum  non  tam  ob  justitiam  quam  ob  jocum  rustici  se 
congregarent,  cum  denique  jam  hominibus  nobilibus  et 
propter  opes  invisis  imprimis  et  ipsi  libentissime  et  ad 
vulgi  gaudium  obtrectarent,  tum  confluxisse  videntur  cum 
his  phallicae  aut  similes  in  vindemiis  institutae  pompae 
atque  grassationes.  Conveniebat  (fortasse  primos  apud 
Icarios  Dionysiacorum  sacrorum  cultu  nobilitatos1)  cul- 
tus  hilaris  dei  cum  ludis  iambicis  atque  ita  comparaban- 
tur  primitiae  illius  comoediae,  quam  et  Aristoteles  2)  et 
Anonymus3)  noster  in  sola  democratia  constare  posse  di- 
cunt.  Hae  primitiae  si  cantica  chorica  habebant  anti- 
strophica,  eis  autem  si  addendi  erant  sermones  ludicri, 
hi  sermones  illam  formam  vel  similem,  quam  nostra  ha- 
bent  epirrhemata,  induerent  necesse  erat.     Ab  initio  eos 


roXtTcov  vuxtos  dv/jpyovTO  Ttapd  xov  ofjp.ov  Ixstvov,  Iv&a  6  dotxTjaa?  rjv, 
xal  e\e-(0\,  oxt  eOTt  tis  IvTaufta  Ttottov  elc,  tou?  yEtopYou?  Ta§E.  xal  touto 
7toiouvTes  uTtsytopouv  XeyovTEC  xal  TOuvoLta.  fxeff  TjLi.Epav  hz  6  opdaa?  i&\- 
■zdCezo  xal  outios  ateyuvdfj.Evo?  dveaTEXXsTO  tou  dotxstv.  6pd>vrES  ouv  ol 
TtoAirat  touto  ^p^stttoy  tyj  TtdXet  xat  dotxia?  drtoTpETtTtxov  cXf-Xeuaptv  tou? 
dotxoufJLEvoue  eVt  fj.Earj?  dyopa?  tou?  dotXTjaavtas  xiofj.toOETv  xtX. 

1)  cf    Athenaeus  II,  pag   40  B. 

2)  poet.  III.  5. 

3)  XXXI    paullo  post  locum  laudatum.1 

2 


18 

a&ToaxsSiaanxobs  fuisse  ex  Aristotelis  Poetica1)  discere 
licet,  eos  vero  ne  metris  quidem  coercitos  fuisse  docet 
Schol.  Dion.  Thracis  p.  748.  Huic  si  credimus,  Susario 
t9]S  eii-^ETpou  xiojupSia?  dp-/r^h<;  l-ysvsTO,  hoc  est,  is  primus 
partes,  quae  recitarentur,  metris  ordinavit.  Hoc  quin 
ad  epirrhemata  referas,  non  dubius  eris,  si  respicies,  can- 
tica  semper  sjj.jj.sxpa  fuisse,  praeterea  autem  vix  aliquid 
comoediae  tribui  posse  ei,  quae  Susarionis  aetate  prior 
sit.  Finxit  hic  huic  parti  formam  metricam  quam  supra 
dixi  atque  ita  syzygiam  epirrhematicam  condidit,  etiamsi 
nomen  hoc  certe  non  invenit.  Cum  praeter  cantica  et 
partes  has  epirrhematicas,  ut  modo  diximus,  paene  nihil 
habeamus,  quod  priscae  comoediae  vjndicare  possimns, 
saepius  in  una  comoedia  has  partes  stetisse  puto  et  con- 
tinuas  vices  fecisse.  Metus  est  ne  arguar  temere  haec 
profiteri.  Nec  tamen  multo.plus  contendo,  quam  quod 
certo  constat:  cantica  chorica  ab  initio  paene  sola  co- 
moediam  tenuisse.  A  quibus  sermones  epirrhematicos 
non  ita  multum  differre  testes  sunt  dubitationes  Virorum 
Doctorum  in  fragmentis  nonnullis  atque  etiam  in  iVristo- 
phanis  Vespis  v.  126  seq.,  num  canticum  an  epirrhema 
sit  agnoscendum.  Tamen  discerni  in  vetustissima  comoe- 
dia  potuerunt  cantica  chori  hymnica  ab  aliis  scopticis, 
quibuscum  plane  idem  volebant  sermones  epirrhematici. 
Iterum  discerni  potuerunt  partes  quae  canebantur  (omnes 
melicae)  et  quae  recitabantur  (epirrhematicae). 

Transimus  ad  aliam  parabaseos  partem  gravissimam, 
anapaestum.  Apparet  etiain  hanc  cum  dramatica  comoe- 
dia  nihil  habere.  Jambica  ejus  natura,  chorusque  actor 
vetustis  eum  comoediae  temporibus  adscribere  videntur. 
Enarratio    consilii    longior,    tranquillior  recentiorem  eum 


1)  cf  poet  III. 

indicant  epirrhemate  et  natura  tum  demum,  cum  sermo 
praeter  cantus  jam  certum  et  bonum  in  comoedia  locum 
occuparet.  Indoles  hujus  partis  infra  accurate  exponetur. 
Hoc  loco  id  solum  monemus,  inveniri  in  ea  ipsius  poetae 
verba,  quibus  suas  res  spectatoribus  enarret.  Partem  ita 
institutam  in  prisca  quidem  illa  comoedia,  quam  descrip- 
simus,  nondum  invenimus,  sed  tamen  radices  ejus  facile 
inde  derivare  possumus.  Cum  poeta  ipse,  in  hac  parte 
loquatur,  vetustiorem  eam  non  fuisse  apparet  primo  vero 
comoediae  poeta.  Sed  jam  huic  eam  tribuere  nihil  nos 
vetat.  Sana  tamen  mens  jubet  nos  credere  poetam  eum, 
qui  primus  coraoediam  usque  eo  abxoG-ye.oiaaxvA.rp  ordina- 
verit,  ipsi  sibi  magnas  in  ea  partes  sumsisse,  eum  per- 
multa  habuisse,  quae  cum  spectatonbus  communicaret. 
Susarionis  nomen  ut  vetustissimi  comici  traditur.  Cfr. 
schol.  Dion.  Thrac.  p.  748  et  quos  locos  Meineckius 
com.  Gr.  I.  p.  18  laudet.  Kecte  Meineckius  dicit  fidem 
esse  habendam  his  traditis.  Ex  Megaride  (Tripodisco) 
in  vicum  Icariorum  Susario  migraverat.  Peregrinus  hic 
Atticis  novas  formas  ostendit  easque  comprobare  studuit, 
hic  choros  cultiores  instituit,  quos  ipse  duceret,  sermo- 
nes  denique  finxit,  quos  ipse  recitaret.  Habemus  frag- 
mentum  ei  tributum.  Nomen  auctoris  nihil  facit  ad  rem. 
Fragmentum  illud  aut  vere  antiquissimum  est  aut  anti- 
quitatis  morera  optime  imitatur.  Certe  jubent  traditi1) 
versus  sui  similes  fecisse  Susarionem.  Ipse  in  iis  poeta 
loquitur;  infelicem  suam  rem  familiarem  queritur  apud 
populum.  Plane  apti  sunt  ad  anapaestum  parabaseos, 
qualis  olim  fuerit  necesse  est.     Jam  R.  Bentlejus2)  hoc 

1)  cf.  Meineke  com.  Gr.  vol.  II,  1.  pag.  1.  [|  'Axouete  Xetp  Eouaa- 
pttov  Xiyti  Tt£5s  ||  ulos  <Jdt'vou  Msyapd&sv  Tpt7ro5i'axios.  ||  xaxov  yuvarxE?, 
dXk  6'[j.(o<;,  w  OTjfjidTca  ||  oux  iaTtv  oixstv  ofxtav  aveu  xaxou  . .  .  ||  xal  yap 
to  yTjfAat  ■x.aX  to  (xtj  yiqiJ.ai  xaxdv. 

2)  cf   Phalarid.  Leps.  pag.  261  et  262. 

vidit,  sed  statini  improbavit  suam  suspicionem  abmonitus 
trimetro  iambico.  Idem  sensit  Kolsterus.  Noluerim  iis 
adsentiri  de  hoc  metro.  Cur  enim  illud  putant  alienum 
a  sermonibus  iis,  e  quibus  originem  duxisse  suspicio  sit 
anapaestus?  Quod  nusquam  in  traditis  anapaestis  illud 
invenitur,  Beutlejus  dicit.  At  hoc  nec  certo  constat, 
nec  quidquam  probat.  Quod  alium  hic  versus  usum 
habet  in  comoedia,  praecipit  Kolsterus.  At  anapaesticus 
quoque  tetrameter  adhibetur  saepissime  extra  parabasin. 
Mihi  quidem  videtur  trimeter  iambicus  illis  sermonibus 
aptissimus.  (Maxime  gavisus  sum,  cum  viderem,  G.  Her- 
mannum  (Jen.  Literaturzeitung  1842  num.  122)  idem  sine 
dubitatione  praecepisse.)  Nam  et,  ut  iafA(3ixu>-on:o?,  iambi- 
cae  ideae,  quam  praebuit  prisca  comoedia,  et  ut  Xsc-ixoj- 
TccTO?  (cf.  Aristot.  poet.  VI.)  enarrationi  longiori,  quae 
fuerit  in  his  sermonibus,  optime  inservit.  Praeter  metrum 
cum  etiam  Bentlejus  nihil  habuisse  videatur,  quod  huic 
opinioni  obstet,  audemus  illos  Susaiionis  versus  primitiis 
anapaesti  (qui  postea  appellabatur)  tribuere. 

Ut  spatium  aut  discrimen  ne  nimium  iutercedat  inter 
has  primitias  et  anapaestos  cultae  comoediae,  iis  mediis 
interponere  licet  nonnullos  Ecphantidis  (Inc.  fr.  I.)  Cra- 
tini  (BooxoXoi  fr.  II)  versus  traditos,  qui  legitimo  aua- 
paesto  aptissimi  sint  et  iidem  metro  iambico  conscripti. 
Video  contulisse  quosdam  anapaestum  cum  prologo  co- 
moediae  Atticae  recentioris  et  Romanae,  atque  Goettlin- 
gium1)  (qni  recte  confert  Susarionis  verba  cum  para- 
baseos  anapaesto,  eeterum  autern  de  omni  parabaseos 
natura  et  indole  perversissima  sentire  mihi  videtur)  ana- 
paestum  ex  prologo  quodam  derivare  voluisse.  Equidern 
pirto,  cum  prologo    qui   diei   solet  nihil   unquam   habuisse 

I)  cf.  Berichie  der  sarhsischen  Geseljschaft  der  Wissenschaften 
VIII,  p.  22. 

hanc  partem  commune,  cum  numquam  in  ea  argumentum 
fabulae  exponeretur.  Nomen  autem  prologi  huic  parti 
olim  in  comoedia  fuisse  atque  ita  locum  quoque  in  ejus 
initio,  non  nego.  Neque  enim  malum  huic  opinioni 
auxilium  petitur  ex  loco  Aristotelis  (poet.  V.)  xt?  8e  xa 
TipoaouTia  d~£Ou)X£V,  Tj  TrpoXo-yoos  r}  ttXVjOtj  oTtoxptTobv  xal 
oaa  xoiaOTa  dpoEtTat.  Scripserunt  (Ritterus  aliique)  contra 
codicum  auctoritatem  tj  Xoyoo?.  At  paullo  infra  idem 
Aristoteles  Cratetem  docet  Xoyoo?  primum  fecisse,  ubi 
constat  hoc  verbo  argumentum  vel  dictionem  vel  simile 
quid  significari:  cum  in  loco  modo  laudato  apparatum 
comoediae  externum  tractari  luce  clarius  sit.  Satis  vere- 
simile  est  TrpoXo-po?  esse  sermones  poetae,  quos  diximus. 
At  Aristoteles  nescium  se  confitetur,  quis  illos  prologos 
invenerit:  nos  Susarionem  appellare  ausi  sumus?  —  Sed 
condonamus  eis  qui  hoc  nobis  objiciant  nomen  Susario- 
nis  quod  nihil  refert.  Num  sermones  iJlae  poetae  ita, 
ut  dixi  quoque  dixi  tempore,  orti  sint,  hoc  videant  Viri 
docti.  Argumentum  ex  eodem  Aristotelis  libro  etiam 
aliud  nostrae  sententiae  subgerere  licet.  Dux  chori  cujus- 
libet  e£apyo?  too  yopoo  vel  £qdpya>v  tov  yopov  nominatus 
esse  traditur.  Etiam  Aristoteles  tragoediam  et  comodiam 
ortas  esse  docet  dtto  tu>v  e^apyovTcov  tou?  8tl}opd[j.(3ous  et 
d.7ro  tu>v  e£apyovTu>v  Ta  cpaXXtxd  (cf.  poet.  IV.  12).  Facile 
dicere  hic  potuit  ej-dpyovTa?  ttjv  xu>[xu>otav  comodidascalos 
priscos,  qui  sermones  poetae  a  nobis,  TtpoX<r(oos  ab  ipso 
dictos  ipsi  recitarent. 

Anapaesti  originem  si  recte  constituimus,  quomodo 
haec  pars  ex  comoedia  vetustissima,  (e  chori  canticis  et 
sermonibus  epirrhematicis  composita)  ori,  hisque  se  jun- 
gere  potuerit,  id  jam  patet.  Multo  diffici-lior  est  quaestio, 
quomodo  his  cum  partibus  reliqua  dramatica  comoedia 
coalescere  potuerit.    Brevis  ut  sim,  statim  profiteor,  haec 

(ut  mihi  videtur)  bene  aperiri  quaestione  facili  de  acto- 
ribus  priscae  comoediae  instituenda. 

Audiamus  quod  natura  rei  et  ratio  postulat  atque 
caveamus  ne  tragoediae  res  ad  comoediam  transferamus 
neve  cum  illa  hanc  confundamus.  De  tragoediae  et  comoe- 
diae  choro  quid  omnino  sentiamus  supra  monuimus. 
Nunc  dico,  histriones  comoediae  priscis  temporibus  a 
choreutis  diversos  non  fuisse.  Exculta  enim  comoedia, 
quae  sane  histriones  (uTioxpixac)  a  choro  diversos  habuit, 
comprobare  non  potest  hoc  jam  in  nascente  ita  fuisse, 
primum  cum  causae  illae,  quae  in  nascente  tragoedia 
(quippe  quae  semper  certos  oTroxpixac  habuit)  distinctio- 
nem  actorum  effecerunt,  ad  comoediam  vetustam  nihil 
valuerint.  Orta  est  autem  in  tragoedia  illa  divisio  pri- 
mum  ex  indole  severa  et  certa  chori  cyclii  et  tragici, 
qui  cum  actio  dramatica  excoleretur  jam  ex  omnibus 
partibus  constitutus,  unus  et  totus  dirimi  non  posset. 
(Docet  hoc  cantus  et  sermo  chori  universi,  qui  semper 
quasi  ex  uno  ore  fiant  (semper  sjxe  se  dicit  chorus  num- 
quam  r^ac),  docent  hoc  etiam  sermones  inter  diversos 
choreutas  divisi,  qui  certum  numerum  certumque  singu- 
lorum  statum  postulant.  Non  ignoro  fuisse  qui  conten- 
derent,  choreutarum  aliquem  munus  interdum  actoris 
tertiarum  partium,  semper  (ubi  invenitur)  quartarum  par- 
tium  suscepisse.  Quod  qui  fieri  potuerit,  equidem  non 
intellego.)  Contra  chori  comici  lex  diu  au-cocr/soiacruxou 
et  cujus  actoribus  sfrsXovxaTc  suas  cuique  partes  quodam- 
modo  ex  arbitrio  agere  atque  etiam  cum  spectantibus 
verba  communicare  licuerit,  inter  se  singulos  choreutas 
colloqui  nullo  modo  vetat.  (Etiam  in  culta  comoedia 
singuli  choreutae  interdum  diversas  partes  habuisse  vi- 
dentur,  cfr.  Arist.  Pac),  quoniam  universus  quoque  cho- 
rus    saepe   ut   caterva   congregata  loquitur  (aliis  se  locis 

^[xas  dicit,  aliis  ad  speciem  tragoediae  spie)  et  quidem 
variis  quasi  ex  personis,  tum  ex  partibus,  quas  in  fabula 
agit,  tum  ex  munere  scenico.)  Deinde  choreutae  tragici, 
cum  publici  instituerentur  et  munere  honorifico  fungeren- 
tur,  cumque  non  artifices  essent  sed  ex  civium  multitu- 
dine  eligerentur,  juberi  non  potuerunt,  iu  tragoedia  ab 
initio  optime  culta  partes  dramaticas  agere.  Neque  id 
choreutae  cornoediae  artificiose  fictae  poscebantur.  Sed 
munus  histrionale  artificibus  committebatur  soli  huic  stu- 
dio  deditis.  Aliter  se  habebat  comoedia  prisca:  cujus 
ad  partes  sine  multa  arte  agendas  apti  videbantur  iidem 
qui  chorum  agerent,  delecti  e  vici  incolis.  —  Atqui  id 
solum  hinc  apparet,  necesse  non  fuisse  praeter  chorum 
in  comoedia  ab  initio  certi  histriones  constituerentur. 
Sed  id  jam  sufficit.  Nisi  certis  causis  certisve  condi- 
cionibus  induci  non  potuerunt  ingenia  poetarum  ad 
institutum,  quod  sine  his  mirum  et  curiosius  videretur. 
Repudiat  prisca  comoedia  (incondita  quae  non  habuerit 
aut  scenam  aut  orchestram  rite  constructam)  legem  tam 
speciosam.  Nusquam  traditur  ab  uno  histrione  (ut  tra- 
goedia)  incepisse  comoedia,  neque  hoc,  (si  praestigiatores 
reliquarum  Graeciae  gentium,  quos  supra  commemoravi, 
cum  ea  conferuntur)  in  Attica  veresimile  est.  Contra 
Anouymus  de  Com.  pag.  XXXII:  „01  Ttspi  2ot>aapt'cova 
xoc  Trpoatoica  eiV/jyov  dxaxxio?"  docet,  quibus  statim  oppo- 
nit  Cratinum,  qui  xoc  TipoacoTra  [xs^pl  xpi&v  xaxsaxr^asv. 
Quod  intellego  ita,  ut  antea  personarum  numerus  non 
ad  certum  numerum  histrionum  (qui  mos  ex  tragoedia 
postea  in  cultam  comoediam  fluxit)  redactus  sit,  sed  quot 
personae  tot  actores  (sc.  e  choreutis,  non  veri  histriones) 
exstiterint.  Ita  fortasse  sensum  quendam  nascitur  Suidae 
commentum  de  Chionide  (v.  s.  v.),  quem  „XsYooat  Trpcoxa- 
Y<ovigx7)V  YevsaOat  xrjs  ap^acas  xojfxtpota?."    Hic  Chionides, 

qui  conditor  comoediae  Atticae  fuisse  dicitur,  et  qui 
vetustissimus  est  in  numero  comicorum  minus  incertorum, 
comoediam  in  urbem  intulisse  (Ecphantides  a)  enim  jam 
in  urbe  victoriam  reportavit)  et  primus  artem  excoluisse 
putandus  est.  Cum  hic  ex  more  tragoediae  certos  uto- 
xpixa?  constituisset,  ipse  irpunoqtDViaT/js  exstitisse  videtur. 

Si  denique  quaerimus,  quas  partes  sibimet  vetustis- 
simi  poetae  in  agendis  comoediis  suniere  consueverint, 
apparet  eosdem  chorodidascalos  coryphaeos  actores  pri- 
marum  partium  fuisse.  Paullatim  sane  haec  numera  di- 
versis  sunt  commissa. 

His  ex  commentis  petimus  non  nibil  ad  cognoscen- 
dam  comoediae  originem  utile.  Epirrhemata  ab  initio 
diversos  choreutas  egisse  verisimile  est,  qui  universi 
chori  cantu  finito  ex  eo  medio  prodirent.  Jam  vero 
enitebatur  idea  dramatica,  quae  ab  externis  (e  Dorica 
comoedia2)  illata  esse  videtur,  atque  nascebantur  scenae 
et  diverbia.  Non  rneum  est  enucleare,  quantum  Euetes 
Euxenides  Myllus,  Chionides  Ecphantides  Magnes  co- 
moediae  novi  attulerint,  quantum  haec  ex  Megaride  Ni- 
saeorum ,  quantum  ex  Sicilia  acceperit  Satis  mihi  est 
hoc,  coepisse  chorum  personas  varias  agere,  id  quod  do- 
cent  inscriptiones  vetustarum  comoediarum  a  chori  per- 
sonis  sumtae.  Diversas  deinde  partes  singuli  choreutae 
suscepisse,  colloquia  vel  rectius  certamina  linguarum  fe- 
cisse  videntur.  Ita  ortae  sunt  scenae  dramaticae.  Quae 
quales  ab  initio  fuerint,  ostendunt  recentiores  comoediae, 
in  quibus  singula  episodia,  monumenta  vetusti  moris  fa- 
cile    agnoscuntur.      Expressa   enim  haec  sunt  metris  va- 


1)  In  Aristotelis  polit.  VIII,  6.  commemoratur  picta  tabula,  quam 
Thrasippus  dedicavit  'ExpavxtOYj  ^op7)y7]<jocs. 

2)  Arist.  poet.  V,    3.    xou    Se  (xu&ou?   ttoisTv  rjp£sv   'ETrtyapfxos   zat 
us"  to  fjiev  oov  7rpu)Tov  sx  StxsAias  tjX&ev  ~/.t\. 

riatis,  tetrametris  trochaicis,  iambicis,  anapaesticis;  quae 
metra  tum  comoediae  antiquissima  tuin  aptissima  sunt 
ad  iambicam  naturam  illorum  diverbiorum.  Videmus 
autem  versus  illos  semper  clausos  systemate  i£  6|ioia)v  apto 
atque  ita  composita  esse  quadam  arte,  quae  speciem  tem- 
poris  demonstrat  vetusti,  quo  chorus  solus  comoediam 
egerit.  Et  profecto  arcte  affixae  videntur  hae  scenae 
canticis  chorieis;  quod  apertissimum  est  tum,  si  canticis 
antistrophicis  geminae  scenae  additae  sint  et  ipsae  nu- 
mero  stichorum  aequato  antistrophicae  fiant.  Syn- 
tagmata  haec  (quae  apte  dicit  Rossbachius,1)  ubi  de  tetra- 
metro  anapaestico  loquitur)  certam  necessitudinem  habent 
cum  choro,  certam  similitudinem  cum  partibus  epirrhe- 
maticis.  Nullus  dubito  ex  his  illa  orta  dicere  ita,  ut 
epirrhemati  actio  dramatica  inferretur,  ut  sermones  non 
jam  ad  spectatores  fierent  sed  inter  diversos  actores  in- 
stituerentur,  ut  singuli  choreutae  in  his  partes  diversas 
susceperent.  Etiam  postea  cum  inter  histriones  hae  par- 
tes  dividerentur,  chorus  certe  primos  versus  loqui,  totum 
autem  diverbium  siugulari  studio  sequi  atque  etiam  suis 
monitis  incitare  consuevit.  Syntagmata,  quae  formam 
antistrophicam  non  accurate-)  servant,  testantur  neglegen- 
tiam  recentioris  temporis,  quod  artificiosam  formam-paul- 
latim  solverit.  Scenae  quae  forma  syntagmatis  antistro- 
phica  plane  non  compescuntur,  non  eandem  vetustatem 
indicant  sed  aetatem  illam,  in  qua  partes  dramaticae  se 
paullatim  ex  chori  ejusque  canticorum  auctoritate  expe- 
diverint.  Sed  etiam  has  scenas  paullatim  coercuit,  deinde 
expulit  trimeter  iambicus,  qui  versus  diverbio  aptissimus 
recentiorem  comoediam  totam  occupavit.    Aptissimi  erant 

I)  Rossbach  ri.   Westpbal  Griechische  Metrik.     Lpz.   1856. 
2)  cf.  Eq   756-940;   Nub.  949— 1104   et   1345-1452.     Vesp. 
403  —  525  etc. 


episodiis  singulis  vetustae  comoediae  complexus  illi  va- 
riorum  metrorum,  minus  tamen  apti  fabulae  bene  com- 
positae  et  aeque  continueque  expositae.  Simul  cum  chori 
canticis  etiam  varietas  illa  episodiorum  periit.  Haec 
aliena  quod  est  a  tragoedia,  mirum  non  videbitur,  si  re- 
spiciemus,  numquam  in  bac  chorum  diversas  egisse  par- 
tes.  Usitata  quod  est  haec  metrorum  variatio  in  comoe- 
dia,  id  ita  modo  explicare  possumus,  ut  choro  ab  initio 
diverbiorum  actionem  vindicemus. 

Cum  comoedia  in  urbem  migraret  et  publica  fieret, 
multa  ex  institutis  tragoediae  in  suum  vertit.  Quod 
fieret  necesse  erat,  etiamsi  poetae  ipsi  id  nollent.  Nam 
populus  magistratusque  a)  Atheniensis,  qui  jam  magni 
aestimarent  comoediam,  honores  atque  ita  etiam  mores 
tragoediae  ei  communicabant.  Certum  et  publice  insti- 
tutum  dabant  chorum,  praemia  ut  in  tragoedia  ponebant, 
theatrum  denique  cum  tragoedia  idem  aut  simile  prae- 
bebant.  Ita  ex  more  tragoediae  in  comoedia  ot  uiroxptTat 
a  choreutis  separati  sunt;  atque  illis  partes  omnes  dra- 
maticae,  choro  cantica  et  sermones  epirrhematici  daban- 
tur.  Epirrhemata  quis  inter  choreutas  recitaverit,  num 
coryphaeus  an,  quod  Genellius  et  Kolsterus  censent,  duo 
ex  reliquis  gregariis  certo  dijudicare  non  possum.  Sed 
libenter  adsentior  viris  doctis  motus  prisco  more,  qui 
variis  has  partes  dederit,  et  diversitate  argumenti,  qua 
epirrhema  atque  antepirrhema  saepe  differant.  Quod 
autem  Kolsterus  praecipit  de  circuitu  chori  deque  con- 
trario  ejus  statu  in  his  partibus,  ita  ut  epirrhematis  actor, 
dum  antephirrhema  agitur,  in  ultimo  ordine  steterit  et 
contra,    uterque  autem  in  sua  parte  recitanda  inter  pri- 


1)   6   ap^tov,   7iap'    ou   ^touvto  ^opov   ol   izovrpal  et  similia  habet 
Athenaeus  p.  638  et  seq.     Hesychius  s.  v.  TropTTopEy^si. 

mos  locum  tenuerit,  quodque  Kockius  vult  de  craspedi- 
tis,  aut  vanum  habendum  aut  melioribus  argumentis 
sublevandum  est.  Sermones  poetae  quos  diximus,  in  qui- 
bus  ipse  poeta  verba  fecerit  ad  spectatores,  eos  aptissime 
hic  agere  pbterat^  dum  ipse  chorum  inducebat.1)  Quo 
coryphaei  munere  cum  se  abdicaret  poeta  (videtur  tum 
maluisse  fprimas  partes  agere2);  namque  histriones  saepe 
appellantur  vetusti  comici),  ita  mutavit  dictionem  hujns 
partis,  ut  chorum  aut  coryphaeum  juberet  sua  ipsius 
verba  laudare  et  spectatoribus  referre.  Sed  etiam  in 
fiorente  comoedia  invenimus  anapaestos,  in  quibus  ipse 
poeta  locutus  esse  videatur.  Non  Aristophanis  Nubes 
solum  (quod  Gottlingius  alii  putaverunt)  sed  etiam  Cra- 
tini  MaX&axot  fr.  I.  Eupolidis  Bdirxat  XVI.  et  IIoXsic  VI. 
fortasse  Platonis  Ilatodptov  I.  hoc  testantur.  Non  con- 
tendo,  ipsos  poetas  his  in  comoediis  chorum  duxisse  et 
anapaestos  recitasse;  veresimilius  mihi  videtur  persona 
(TrpoccDTretov  dico)  poetae  usum  esse  coryphaeum. 

Talia  fuisse  mihi  videntur  parabaseos  reliquaeque 
comoediae  rudimenta,  quae  Cratinus  accepit  atque  in 
bonum  ordinem  redegit.-  Anonymus  de  comoedia  in  loco, 
quem  jam  supra  laudavi,  tradit:  KpaxTvo?  oe  xaxeaxirjae  [xev 
Tipcoxo?  xd  ev  x"{j  xcopLcpota  TipoacoTra  ixs^pt  xptcov,  aoax^aa? 
T/jv  dxa£tav  xxX.  Non  obstat  his  verbis  (quod  Meinekius 
metuit)  Aristoteles,  qui  se  nescire  dicat,  xic  xd  irpoacoTua 
etc.  (bis  jam  laudavi  locum).  Non  invenisse  quid  novi 
dicit  Cratinum  Anonymus,  quod  ad  apparatum  comoediae 
attineat,  sed  jam  inventa  tantum  in  bonum  ordinem  re- 
degisse.  Quod  consilii  novi  ipse  Cratinus  comoediae 
intulerit,  hoc  statim  addit:    xat  xcp  ^aptevxt  x9j?  xcoiicpStas 

1)  cf.  praeconis  vocem  eisayE  t6v  -/opdv  Ach    v    1 1 . 

2)  cf.  Suidas   s.  v.  XicovfST)?.     Eustath.    ad    Odyss.   p.  1885,   20. 
Scliol.  Ar.  Eq    534. 

xo  axpeXi|j.ov  TtpOseOifjxe  etc.  Hoc  autem  cum  Aristotelis 
verbis,  quae  externas  modo  cornoediae  res  tangant  non 
pugnat. 

Comoediae  formam  constituisse,  videtur  Cratinus 
eam  ad  legem ,  ad  quam  inter  comoedias  Aristophanis- 
traditas  priores  et  meliores  compositae  sunt.  Dixerit  quis- 
piam ,  ne  optiini  quidem  temporis  omnes  comoedias  ad 
hanc  normam  esse  confectas.  Ab  ipso  Cratino  exstitit 
comoedia1),  quae  nullam  parabasin  praebuit.  Sed  hoc 
poetae  aetatis  optimi  non  fecerunt,  nisi  cogerentur2)  a 
consueto  desistere,  aut  quando  ex  libito,  simul  vero  ex 
consulto  diversum  quid  a  legitima  comoedia  susciperent 
(v.  c.  comoediam  fingerent  parodicam3). 

Dramaticae  jam  partes  quamvis  praevalerent,  parti- 
bus  tamen  parabaticis  bonum  locum  servavit  Cratinus. 
Conjunxit  sermonem  poetae  (anapaestum)  cum  una  sy- 
zygia  epirrhematica  (nisi  jam  antea  conjungebantur  hae 
partes) ;  inseruit  poema  ita  constructum  mediis  comoe- 
diae  partibus  loco  aptissimo,  ubi  quid  sibi  velit  poeta 
et  praesens  fabula  jam  perspectum  esset  et  sperari 
posset,  spectaculo  bono  oblectatum  et  calefactum  po- 
pulum  libenter  et  attente  auscultaturum  esse  consilia 
poetae  intima.  Commatio  hanc  partem  cum  scena  ante- 
cedente  junxit.  Alteram  praeterea  syzygiam  epirrhema- 
ticam  admisit  in  posteriore  comoediae  parte.  Complures 
fuisse  in  perfecta  comoedia  demonstrari  non  potest. 
Illo  tempore,  quo  primo  comododidascali  scenam  orche- 
stram  theatrum  occuparent,  jam    orta  sit,    an  a  Cratino 


1)  'OoucecjeTs  cf.  Meineke  Com.  Gr.  II,  1.  p.  33. 

2)  cf.  Meineke  Com    Gr.  I.  p.  35,   Bergkius  Commed    p.  142. 

3)  cf.  Hermippi   ®op|j.ocpo'poi   ap.   Meinekium    et  ,quod   hic    Com. 
Gr.  I,  p.  92  p.iaecipit 

primo  inventa  sit  lex  et  ratio,  qua  chorus  usus  in  par- 
tibus  parabaticis  ad  spectatores  se  vertere  (irapapTjvai) 
solebat,  nescio.  Neque  melius  scio  quis  nomen  parabaseos 
invenerit.  Inditum  est  hoc  nomen  tum  anapaesto  cum 
syzygia  conjuncto  (izapd^aaig  xikzia  sicorta  est)  tum  syzy- 
giae  epirrhematicae  soli  (Tcapa[3a<Jis  d.xekqg).  Videmus  hoc 
tantum  nomine  et  more  xou  7tapap9jvai  conditum  et  con- 
stitutum  esse  id,  quod  tum  parabasis  dicebntur.  Nihil 
totius  compescivit  hoc  nomen,  sed  contra  cognata  dis- 
junxit  chori  cantica,  ita  ut  jam  partim  in  parabasi  par- 
tim  extra  parabasin  locum  caperent.  Quorum  sane  natura 
inde  mutata  non  est. 

Omnino  de  nominibus,  quibus  comoediae  partes  di- 
stinctae  sint,  difficilis  fit  queestio.  Parabaseos  nomina 
constant.  Tamen  num  jam  haec  omnia,  aut  quae  ex  iis 
hoc  tempore  orta  sint  dijudicare  non  audeo.  Speciem 
sane  antiquitatis  haec  nomina  habent  et  decuit  ab  initio 
partes  has  tam  diversas  diversis  nominibus  distineri. 
Quod  attinet  ad  nomina  reliquarum  comoediae  partium, 
densae  tenebrae  oculos  nostros  certi  quid  cernere  vetant. 
Aristoteles  solam  tragoediae  nomenclaturam  affert,  co- 
moediae  nullo  loco.  Nomina  autem  comoediae  eadem 
tragoediae  fuisse,  judicium  mihi  videtur  praejudicatum. 
Occulta  nobis  sunt  nomina  comoediae  partibus  propria, 
aut  (quod  verum  puto)  nullo  ternpore  certa  et  fixa  con- 
stabant.  Quae  enim  interdum  ei  inferuntur,  ea  comoe- 
diae  genuina  esse  non  possunt  ideo,  quod  ad  ejus  partes 
apta  non  sunt.  Quodsi  tamen  ab  hominibus  etiam  anti- 
quis  iis,  qui  his  in  rebus  bene  docti  essent,  interdum 
comoediae  alicui  parti  tribuebantur,  hoc  fiebat  ad  simili- 
tudinem  et  rationem  tragoediae.  Ita  bene  ad  speciem 
tragoediae  nominari  potuerunt  prologus  et  chori  exodus 
in  comoedia,  quodam  cum  jure  stasimum,  nec  tamen  apte 

parodus  et  episodium.  Quod  cum  non  bene  animadver- 
terent,  erraverunt  V.  D.,  qui  parodum  in  comoedia  in- 
vestigarentur  (quae  solis  in  Ranis  ad  imaginem  tragoe- 
diae  paullo  aptius  dici  potuerit)  atque  etiam  qui  siret- 
aoSiov  pro  certae  in  comoedia  ipartis  nomine  haberent 
(quod  et  Hermannus1)  et   A.  Meineckius  fecerunt). 

Studui  in  hac  commentationis  meae  parte,  cum  ra- 
dices  parabaseos  accurate  inquirerem,  id  praecipue  prae- 
cavere,  ne  misceamus  quidquid  parabasis  appellatur,  neve 
ita  (quod  multi  peccaverunt)  leviter  modo  totam  quaestio- 
nem  delibemus  et  tamen  exhaustam  eam  esse  arbitremur. 
Sed  ni  falsus  sum,  quaestio  de  origine  hujus  poematis 
etiam  plus  nos  docere  potuit,  talia  dico,  quae  veram 
parabaseos  indolem  atque  naturam  ipsam  jam  nobis  in- 
dicarent.  Quare  longior  fui  in  his  rebus  disputandis,  quae 
mihi  graviores  viderentur.  Nec  dubitavi,  cum  omnino 
ita  scriberem,  ut  rem  tractatam,  quantum  ex  traditis 
facile  fieri  posset,  cognitarn  acciperem,  tum  vertere  in 
usum  hujus  quaestionis  multa  quasi  certa  atque  explo- 
rata,  quae  in  altera  commentationis  parte  ipse  accuratius 
efficere  conabor.  Quare  peto  a  V.  D.  ne  velint  me 
damnare  propter  dicta  nec  tamen  comprobata  prius, 
quam  etiam  quaestiones,  quae  porro  faciendae  sunt, 
patienter  legerint. 

1)    cf.  Meineke  Com.  Gr.  II,   2.    p.  756   et  Jenaische   Literalur- 
zeitung  1842  num.  122. 


T  Ii  e  s  e  s. 


I.  Nomina  certa,  quae  singulas  comoediae  Atticae  antiquae 
(praetea  parabasin)  partes  determinarent,  aut  nulla  fuerunt 
aut  ante  nostram  memoriam  perierunt,  quae  autem  nomina 
nunc  saepe  iis  tribuuntur,  haec  solam  ad  tragoediam,  non 
ad  comoediam  pertinuerunt. 

II.  Horatii  carmen  in  primo  libro  duodetricesimum  non  dia- 
logus  est,  sed  una  per  totum  loquitur  umbra  hominis 
naufragio  mortui  necdum  sepulti. 

III.  Plato  cum  poesin  epicam  e  Republica  excludat,  male  pro- 
videt  civibus  educandis. 

IV.  Gundicarius,  Burgundionum  rex,  in  ea  Nibelungiadis  parte, 
quam  dixit  Lachmannus  carmen  octavum,  alius  describi- 
tur  atque  in  partibus  et  antecedentibus  et  sequentibus. 

V  I  T  A. 


liermannus  Genz,  Marchicus,  natus  sum  Friedebergiae 
anno  1843  die  III.  m.  Junii.  Utor  patre  Augusto  Ferdi- 
nando,  qui  nunc  est  ex  consiliis  regiis  et  fungitur  munere 
quaestorio  apud  tribunal  Gubenense,  matre  Aemilia  e  gente 
Senff.  Fidem  evangelicam  confiteor.  Literarum  rudimentis 
imbutus  sum  Arnswaldis  opera  diligentissima  optimi  viri  Lii- 
dekii.  Sub  finem  anni  1854  Gubenas  migravi  ibique  gym- 
nasium  adii,  quod  tum  directore  Th.  Kockio  florebat.  Pa- 
schali  1862  sustinui  examen  pro  maturitate,  usus  praecepto- 
ribus  viris  doctissimis  Ge.  Wicherto,  G.  Saussio,  E.  Rich- 
tero,  Nimanno,  Michaeli,  Munschero.  Berolinum  me 
contuli,  ubi  per  sex  semestria  interfui  scholis  Jll.  Boeckhii, 
Hauptii,  Miillenhoffii,  Tre  n  delenburgii,  Droysenii, 
Micheletii,  Jordani,  quibus  viris  omnibus  gratias  ago  quam 
maximas. 


